Marilyn Monroe

Marilyn Monroe (oje'eva ['mæ.ɹɪ.lɪn mɔn.'ɹəʊ]) (Los Ángeles, California, Amérika Retãvorekuéra Joaju pegua, 1 jasypoteĩ ary 1926-pe – omano ára 5 jasypoapype ary 1962-pe), héra heñói ha'e Norma Jeane Mortenson ha héra ñemongaraípe ha'e Norma Jeane Baker, ha'e akue peteĩ ñoha'ãngahára, puraheihára ha modélo Tetãvorekuéra Joaju pegua. 

Oñepyrũ hembiapo modeloguáicha, ha ary 1946 guive omba'apo ñoha'ãngahára ramo ta'angamýi michĩvape. Hembiapo herakuã peteĩha ha'e akue ta'angamýi hérava The Asphalt Jungle (ary 1950) ha All About Eve (ary 1950). Marilyn herakuã porãite oparupi oñepyrũvo hembiapo Los caballeros las prefieren rubias-pe (ary 1953) ha osẽvo Playboy-pe.

Omba'apo avei, avateeguáicha, ta'angamýi Cómo casarse con un millonario-pe (ary 1953), The Seven Year Itch (ary 1955) ha Bus Stop (ary 1956). Hembiapo porãvéva ha'e Some Like it Hot (ary 1959), oñeme'ẽ ichupe pe Itaju Apu'a Jopói, ñoha'ãngahára kuña ikatupyryvéva mba'e ombopukáva rehe.

Ojekuaa hese kuña porãite ramo. Omenda mokõi jey, peteĩháme pe mangapy ha'ãhára Joe DiMaggio rehe, ary 1954-pe, ha upéi mombe'upyrusu haihára Arthur Miller rehe, ary 1956 ha 1962 mbytépe. 

Monroe omano ára 5 jasypoapy ary 1962-pe, sobredosis oiko chugui. 

Pe American Film Institute he'i Monroe-gui ha'eha pe ñoha'ãngahára kuña ikatupyryvéva poteĩha.

 Mandu'apy 

 Joaju 

 FBI Record: Marilyn Monroe

Ñemohenda:Tekove Tetã peteĩ reko Amérikagua pegua